ArabovMK/tajik-wikipedia-corpus huggingface dataset:
Озмоишгоҳи кишоварзи Донишгоҳи аграрии Тоҷикистон

Озмоишгоҳи кишоварз дар назди Донишгоҳи аграрии Тоҷикистон фаъолият мекунад. Таърих Озмоишгоҳи кишоварз Соли 2007 таъсис дода шудааст. Аз рӯзҳои аввали таъсисёбиаш Саидов Ш. вазифаи мудирии онро ба уҳда дорад. Фаъолияти озмоишгоҳ Дар сохтораш ду бахш:агротехнология ва муҳандисӣ фаъолият доранд. Дар бахши агротехнологии озмоишгоҳ барномаҳо оид ба технологияи парвариши зироатҳои ғалладонагӣ, сабзавот, шолӣ ва ниҳолпарварии дарахтони мева, ороишӣ ба роҳ монда шудааст. Дар бахши муҳандисиаш машқгоҳ мавҷуд аст, ки дар он ҷо ба донишҷӯён касби ронандагиро меомӯзонанд ва онҳо дар як вақт ба масоили таъмири техникаю олот, баҳодиҳӣ ба сифати коркарди асосӣ, пеш аз киштӣ, кишт, нигоҳубини рустаниҳо шиносонида мешаванд. Дар баробари омӯзиши технологияи парвариши зироатҳо дар масоҳати вобастакардашуда истеҳсоли маҳсулоти кишоварзӣ ба роҳ монда шудааст, ки он ба омӯзгорон ва кормандони ёрирасон пешниҳод карда мешавад. Дар пойгоҳи ин озмоишгоҳ барои истеҳсоли маводҳои фармасевтии пешгирии муолиҷаи чорво шароит фароҳам оварда шудааст. Дар машқгоҳ дар се вақт имкон аст, ки 25 донишҷӯ қабул карда шаванд, зеро шароити зист фароҳам оварда шудааст.
Озмоишгоҳи гидравликаи Донишгоҳи аграрии Тоҷикистон

Озмоишгоҳи гидравлика дар назди Донишгоҳи аграрии Тоҷикистон фаъолият мекунад. Таърих Соли 1999 кушода шудааст. Аввалин мудираш профессор Бобохоҷаев С. М. буд. Дар солҳои минбаъда профессор Сатторов М. А. ба ҳайси мудир фаъолият намудааст. Дар айни замон дотсент Раҳимов Ф. ин вазифаро ба уҳда дорад. Фаъолияти озмоишгоҳ Озмоишгоҳ бо мақсади таъмини донишҷӯён, аспирантон ва унвонҷӯён ба воситаҳои айёнӣ ва фароҳам овардани шароити зарурӣ барои бо сифати хуб навиштани рисолаҳои дипломӣ ва номзадию докторӣ таъсис дода шудааст. Солҳои охир бо машварати профессор Сатторов М. А. дар пойгоҳи озмоишгоҳ барои гузаронидани таҷрибаҳо оид ба механикаи моеъот ва гидравлика тибқи барномаҳои илмӣ-тадқиқотӣ шароити хуб фароҳам оварда шуд. Дар пойгоҳи озмоишгоҳ ҳар сол даҳҳо нафар донишҷӯён лоиҳаҳои дипломиашонро тайёр намуда, ҳимоя менамоянд. Се нафар унвонҷӯён (Эшмирзоев М. Э., Ёров А.Ё., Раҳимо Ф.) рисолаҳои номзадии худро дифоь намудаанд. Имкониятҳои пойгоҳии озмоишгоҳ дар рафти машғулиятҳои амалӣ ба таври васеъ истифода бурда мешавад.
Озмоишгоҳи зироатҳои чормағзии Донишгоҳи аграрии Тоҷикистон

Озмоишгоҳи зироатҳои чормағзӣ дар назди Донишгоҳи аграрии Тоҷикистон фаъолият мекунад. Таърих Соли 2008 дар заминҳои лалмии минтақаи Шоҳамбарии КВТТ-и Ҳисор-и н. Ҳисор кушода шудааст. Профессор Нимадҷонова К. Н. вазифаи мудириашро ба уҳда дорад. Фаъолияти озмоишгоҳ Масоили самаранок истифодабарии заминҳои корам, махсусан заминҳои корами лалмие, ки дар минтақаҳои аз бориш таъмини ҷумҳурӣ ва рушдбахшӣ ба боғдорӣ дар заминҳои корами лалмӣ зарурати таъсиси чунин озмоишгоҳро ба миён овард. Дар пойгоҳи озмоишгоҳ дар айни замон парвариши чормағз, писта ва бодом ба роҳ монда шудааст. Оиди ин зироатҳо барномаҳои илмӣ ҷиҳати технологияи парваришу интихоби навъу намудҳои зироатҳои чормағзӣ тарҳрезӣ шудаанд. Он ҳамчун пойгоҳи машғулиятҳои амалӣ, таҷрибаомӯзиҳои таълимӣ-истеҳсолӣ истифода бурда мешавад.
Озмоишгоҳи ихтиологияи Донишгоҳи аграрии Тоҷикистон

Озмоишгоҳи ихтиология дар назди Донишгоҳи аграрии Тоҷикистон фаъолият мекунад. Таърих Соли 2008 дар пойгоҳи КВТТ-и Ҳисор-и н. Ҳисор таъсис дода шудааст. Аввалин мудири он дотсент Ҳаитов А. буд. Дар айни замон ин вазифаро Назаров Ш. ба уҳда дорад. Фаъолияти озмоишгоҳ Зарурияти ташкил намудани ин озмоишгоҳ аз талаботи Қарори Ҳукумати Ҷумҳурии Тоҷикистон оид ба рушди соҳаи моҳипарварӣ бармеояд ва кушодани ихтисоси моҳипарварӣ дар сохтори факултети зооинженерӣ низ аз ҳамин ҳуҷҷат асос мегирад. Бо назардошти он, ки дар оянда соҳаи моҳипарварӣ дар ҷумҳурӣ бояд ба як соҳаи сердаромад мубаддал гардад, мутахассисон ва дар мадди аввал олимони донишгоҳро лозим аст, ки барои ноил гаштан ба ин мақсади наҷиб пойгоҳи назариявию амалии боэътимодро пойдор намуда, мутахассисони баландпояро тарбия намоянд. Дар иҷрои ин вазифаҳо озмоишгоҳ ҳамчун пойгоҳи илмию таълимӣ саҳми худро мегузорад. Бо мақсади ҳалли проблемаҳои мавҷудаи соҳа барои фаъолияти ин озмоишгоҳ бинои махсус таҷҳизонида шуда ва барои ташхиси таркиби оби кӯлҳо дар масоҳати 0,5 га, талаботи об ба моддаҳои биогенӣ ва органикӣ муайян намудани миқдори газҳои ҳалшудаи об (О2, СО2), нишондодҳои дараҷаи туршии муҳит, шаффофии об асбобҳои лозимӣ мавҷуданд. Тадқиқотҳои илмӣ ба омӯзиши хусусиятҳои биологии намудҳои гуногуни парваришшаванда, вазнгирии даҳрӯза, якмоҳа, мавсимӣ ва солона, меъёрҳои ғизогирӣ, хӯронидан, афзоишу таносул ва дигар масъалаҳои моҳишиносию моҳипарварӣ бахшида шудаанд. Дар озмоишгоҳ тибқи ҷадвали сиклӣ машғулиятҳои амалӣ мунтазам гузаронида мешаванд.
Озиел Франcа Да Силва

Озиел Франа да Силва — футболбози бразилӣ, муҳофизи рост, муҳофиз.
Озмоишгоҳи гулпарварии Донишгоҳи аграрии Тоҷикистон

Озмоишгоҳи гулпарварӣ дар назди Донишгоҳи аграрии Тоҷикистон фаъолият мекунад. Фаъолияти озмоишгоҳ Гулпарварӣ, озмоишгоҳ дар майдони таҷрибавии факултети боғдорӣ ва биотехнологияи кишоварзӣ кушода шудааст. Барои омӯзгорону донишҷӯёни ихтисоси бунёди чаманзор пойгоҳи беҳамтои корҳои илмӣ-тадқиқотӣ ва гузаронидани машғулиятҳои амалию таҷрибаомӯзӣ мебошад. Дар донишгоҳ намудҳои мавҷудаи гулҳо аз ҷумҳурӣ ва берун аз он гирд оварда шудаанд. Хусусиятҳои биологӣ, экологӣ, сабзишу инкишоф ва технологияи парвариши онҳо мавриди омӯзиш қарор дода шудааст. Дар назар аст, ки дар оянда озмоишгоҳ дар ободу зебо гардонидани ҳудуди донишгоҳ, пойтахти азизамон шаҳри Душанбе ва дигар шаҳру ноҳияҳо саҳми хешро гузошта, як пойгоҳи боэътимоди илмию таълимӣ ва истеҳсолӣ мубаддал мегардад.
Озмоишгоҳи лимӯпарварии Донишгоҳи аграрии Тоҷикистон

Озмоишгоҳи лимӯпарвар дар назди Донишгоҳи аграрии Тоҷикистон фаъолият мекунад. Таърих Соли 2010 дар назди Донишгоҳи аграрии Тоҷикистон кушода шуд. Фаъолияти озмоишгоҳ Равияи таҷҳизоти илмияш ба технологияи парвариши лимӯ дар шароити гармхонаҳои болои заминӣ, роҳу усулҳои афзоиши он ва пешгирии паҳншавии ҳашароти зараррасону касалиҳо ва муолиҷаи онҳо равона карда шудааст. Дар пойгоҳаш истеҳсоли лимӯ ба роҳ монда шудааст ва он ба ҳайати профессорону омӯзгорон ва кормандони ёрирасон пешниҳод карда мешавад. Озмоишгоҳ дар рафти машғулиятҳои амалӣ, таҷрибаомӯзиҳо, семинару машваратҳо ҳамчун пойгоҳ самаранок истифода бурда мешавад.
Озмоишгоҳи ҳаракаткунандаи криминалистӣ

Озмоишгоҳи ҳаракаткунандаи криминалистӣ - автомобили таъиноташ махсус мебошад, ки дорои маҷмӯи воситаҳои техникӣ барои дар ҷои ҳодиса татбиқи таҳқиқоти криминалистӣ аст.
Озмоишгоҳи сифати тухмӣ ва дони Донишгоҳи аграрии Тоҷикистон

Озмоишгоҳи сифати тухмӣ ва дон дар назди Донишгоҳи аграрии Тоҷикистон фаъолият мекунад. Таърих Соли 2006 бо дастгирии Барномаи рушди соҳаи тухмипарварӣ дар Тоҷикистон, ки аз тарафи Оҷонсии ҳамкории байналмилалии Шветсия маблағгузорӣ мегардад, сохта ба истифода дода шуд. Фаъолияти озмоишгоҳ Озмоишгоҳ иборат аз 2 бахш, бахши аввал барои омӯхтани сифати тухмии кулли зироатҳои кишоварзӣ бахусус ғалладонагӣ, бахши дуввум барои омӯзиши касалиҳои фитопотологии зироатҳои ғалладонагӣ ва барангезандаҳои он равона гардидааст. Озмоишгоҳ бо дастгоҳҳои замонавии ташхиси сифати тухмӣ ва касалиҳои он ҷиҳозонида шудааст. Дар озмоишгоҳ як қатор санҷишҳои лабораторию ҳисобкуниҳои амалӣ марбут ба тухмӣ ва сифати он, ки барои агроном ва дигар мутахассисони тавъам ба он донистан зарур аст, гузаронида мешавад. Ҳисобкуниҳо аз қабили муайян намудани вазни 1000 дона тухмии зироатҳои мухталиф, муайян кардани меъёри тухмии киштшавандаи зироатҳо, меъёр ва нақшаи шинонидани лӯндаҳои картошка, муайян кардани миқдори зарурии қаламчаҳо барои кишт ва санҷишҳои лаборатории тозагии тухмӣ, қобилияти сабзиш, қувваи сабзиш, шаффофият, тозагии навъ, дараҷаи пуррашавии дон, лаёқати киштбобии тухмӣ, ширанокии дон ва амсоли ин баҳо дода мешавад.
Озмун (барои мансаб)

Озмун (барои мансаб) - тартиби интихоби номзадҳо барои ишғоли мансабҳои холии маъмурии хидмати давлатӣ бо роҳи муайян намудани дараҷаи мутобиқати онҳо ба талаботи тахассусии мансаби ишғолшаванда. 1. Нигаред.
Озмоишгоҳи харитасозии рақамии Донишгоҳи аграрии Тоҷикистон

Озмоишгоҳи харитасозии рақамӣ дар назди Донишгоҳи аграрии Тоҷикистон фаъолият мекунад. Таърих Соли 2009 бо дастгирии лоиҳаи ТЕМПУС-2008 - и Комиссиони Аврупо кушода шуд ва яке аз аввалин озмоишгоҳҳо дар ҷумҳурӣ мебошад, ки бо чунин шакл сохта шудаасту дигар намунааш нест. Вазифаи мудириаш ба уҳдаи омӯзгори калони кафедраи Танзими замин Мирзоев О. гузошта шудааст. Фаъолияти озмоишгоҳ Ин озмоишгоҳ бо 10 компютери пуриқтидори ҳозиразамон, дастгоҳи чопии ранга, дастгоҳи нусхабардорӣ, дастгоҳи чопии харитаҳои форматиА 1 муҷаҳҳаз карда шудааст. Дар ин компютерҳо барномаи фотограмметрии Геоматика насб карда шудааст. Ба воситаи ин барномаҳои компютерӣ имконияти сохтани харитаҳои рақамӣ пайдо мешавад. Инчунин, натиҷаи аксбардориҳои ҳавопаймоӣ ва аксбардориҳои радифи маснуӣ (спутниковые съемки) дар чунин барномаҳои компютерӣ коркард шуда, ба харитаҳои рақамӣ табдил дода мешаванд. Аксҳои радифи маснуӣ, ки дар асоси он харитаҳои рақамиро тартиб додаанд дар соҳаи кишоварзӣ, ҷангал, мелиоратсия, таҷдидсозӣ ва ҳифзи замин, экология васеъ истифода бурда мешаванд. Харитаҳои рақамиро на танҳо дар кишоварзӣ, балки дар ҳамаи соҳаҳои хоҷагии халқ истифода мебаранд. Дар айни замон фисади ками майдонҳои кишоварзӣ дар ҷумҳурии мо дар намуди харитаҳои рақамӣ ифода карда шудаанд. Гузаштан ба технологияи нави харитасозӣ имкон медиҳад, ки дар муддати кӯтоҳ, бо сифати баланд майдонҳои кишоварзӣ ва ғайра дар асоси аксбардориҳои гуногун дар намуди харитаҳои рақамӣ ифода карда шаванд, маълумот дар бораи инфраструктураи дар онҳо мавҷуд буда сари вақт иваз карда мешавад. Тайёр намудани мутахассисон дар ин сатҳ кафолат медиҳад, ки онҳо дар бозори меҳнати ҷаҳонӣ бо дигарон рақобатпазир бошанд. Озмоишгоҳи мазкур дар раванди машғулиятҳои амалӣ ва корҳои илмӣ-тадқиқотӣ ҳамчун пойгоҳи боэътимоди замонавӣ истифода бурда мешавад.
Озмун

Озмун - барои ишғол намудани вазифаи муайян байни гурӯҳи мутахассисон озмун гузаронида мешавад. Озмун байни гурӯҳҳои зерини хизматчиён сурат мегирад. Ҳайати муаллимон - профессорони донишгоҳҳои олӣ. Мутахассисони соҳаи институтҳои илмию тадқиқотӣ. Дар байни кормандони соҳаи санъат. Оид ба гузаронидани озмун қарори роҳбари муассиса як моҳ пеш бояд дар рӯзномаҳо чоп гардад.
Озмоишгоҳи фитопатологияи Донишгоҳи аграрии Тоҷикистон

Озмоишгоҳи фитопатология дар назди Донишгоҳи аграрии Тоҷикистон фаъолият мекунад. Таърих Озмоишгоҳ соли 2010 бо мақсади омӯзиши касалиҳои рустанӣ, хусусияти устуворӣ, воситаву усулҳои пешгирӣ ва бартараф кардани онҳо бо дастгирии Барномаи рушди соҳаи тухмипарварӣ дар Тоҷикистон, ки аз тарафи Оҷонсии ҳамкории байналмилалии Шветсия маблағгузорӣ мегардад, сохта ба истифода дода шуд. Фаъолияти озмоишгоҳ Аз калимаи мураккаби юнонии рустанӣ (ҳиссаи аввали калимаҳои мураккаб, ки муносибати калимаҳои мазкурро ба рустанӣ ифода мекунад), касалӣ ва мафҳум, таълимот гирифта шудааст. Вазифаи озмоишгоҳ тадқиқи касалиҳои рустанӣ, ки занбӯруғҳо, актиномисетҳо, бактерияҳо, вирусҳо, паразитҳо, нематодаҳо ва диг. ба вуҷуд меоваранд, пайдо кардани усулҳои мубориза ва интихоби навъҳои устувор мебошад. Ин ҷо биологияи барангезандагони касалӣ, сабабу шароити пайдоиш, қонунияти инкишоф ва паҳншавии касалӣ, дараҷаи масунияти рустанӣ ва хусусияти анатомию физиологии рустаниҳои касал мавриди омӯзиш қарор мегирад. Озмоишгоҳи фитопатология бо тарҳи замонавӣ иборат аз 3 қисмат сохта шудааст. Қисмати аввал ҳуҷраи ҳарораташ идорашаванда буда, дар он рустаниҳои омӯзишӣ кишт карда шуда, бо барангезандагони касалӣ сироят карда мешаванд. Қисмати дуввум ва сеюм ҳамгиро сохта шуда, дар он ҳарорат, рӯшноӣ, намнокӣ мукаммал идорашаванда аст. Ин қисмат аз 14 бокси таҳлил ва раванди гузаронидани корҳои озмоишӣ иборат аст. Дар як вақт имконияти санҷиш ва баҳодиҳии беш аз 100 намунаро доро аст. Дар ин озмоишгоҳ имконияти ташхиси сифати тухмӣ, рустанӣ ва дараҷаи устувории рустанӣ ба касалӣ, навъҳои устувор ва амсоли ин баҳо дода мешавад. Дар шароити лабораторӣ барангезандаҳои касалӣ ба навъҳои алоҳида ворид карда шуда, дараҷаи устувории ҳар як навъ вобаста ба намуди барангезанда муайян карда мешавад. Дар асоси ин озмоиш навъҳои ба барангезандагони гуногун устувор интихоб шуда, ба минтақаҳои мухталифи кишоварзӣ барои кишт тавсия карда мешаванд. Ҳамзамон дар озомишгоҳ дараҷаи таъсиррасонии биопрепаратҳои дохиливу хориҷӣ, ки хусусияти устувории рустаниро ба барангезандагони касалӣ баланд мегардонанд, мавриди татқиқ қарор дода мешавад. Тайи чанд моҳи охир дараҷаи таъсиррасонии биопрепарати Субтилбен ба зироатҳои ғалладонагии гурӯҳи 1 ва навъҳои пахта мавриди татқиқ қарор дошт, ки ба натиҷаи хуби илмӣ ноил гардид.
Озмоишгоҳҳои Белл

Озмоишгоҳҳои Белл (маъруф ба, номгузориҳои пешина —,) — озмоишгоҳи илмии бособиқа дар Амрико, ки дар соли 1880 тавассути Александр Греҳем Белл таъсис шуд. Ин озмоишгоҳ яке аз бахшҳои таҳқиқот ва тавсеаи муассисаи - буд, ки соли 2015 ин ширкат ба ҳамроҳи ин озмоишгоҳ аз ҷониби Нокиа харидорӣ шуд. Дар озмоишгоҳҳои Белл иттифоқот, ихтироот ва иктишофоти бузурге рух дода, ки аз он ҷумла метавон ба тарроҳӣ ва тавлиди таранзистор, лазер, назарияи иттилоот, системомили Юникс, забонҳои барноманависии ++, ва бисёре иттифоқоти бузурги дигар ишора кард. Ба далели фаъолиятҳои бузург ва ҳушмандонае, ки дар ин озмоишгоҳҳо токунун анҷом шудааст, ҳашт ҷоизаи Нобел ба онҳо ихтисос ёфтааст.
Озмоишгоҳи микробиологияи Донишгоҳи аграрии Тоҷикистон

Озмоишгоҳи микробиология дар назди Донишгоҳи аграрии Тоҷикистон фаъолият мекунад. Таърих Соли 2005 таъсис дода шудааст. Сарварии озмоишгоҳро доктори илмҳои ветеринарӣ, академики АИКТ И. Сатторӣ ба уҳда доранд. Дар пойгоҳи озмоишгоҳ истеҳсоли доруҳои ватанӣ ба роҳ монда шудааст. Фаъолияти озмоишгоҳ Маводҳои озмоишгоҳ аз ашёи хоми дар ҷумҳурӣ мавҷудбуда истеҳсол шуда, барои пешгирӣ ва табобати бемориҳои чорво ва зироатҳои кишоварзӣ истифода мешаванд ва метавонанд маводҳои кимёвиеро, ки аз хориҷи кишвар бо нархи гарон меоянд, ба пуррагӣ иваз намоянд. Озмоишгоҳ бо кадрҳои соҳавӣ пурра таъмин мебошад, аз он ҷумла 3 доктори илм, 5 номзади илм ва 7 нафар аспирант пурсамар тадқиқотҳои илмиро аз рӯи 2 мавзӯъ бурда истодаанд. Олимони озмоишгоҳ бо олимони ДДМ, ДДТ, Институти физиологияи рустанӣ ва генетика, Пажӯҳишгоҳи ветеринарӣ ва Институти илмию истеҳсолии маводҳои ветеринарии АИКТ ҳамкории зич доранд. Зиёда аз 6 тарҳрезиҳои илмии олимони озмоишгоҳ дар 12 хоҷагиҳои ҷумҳурӣ амалӣ шуда истодаанд. Натиҷаҳои санҷиш нишон медиҳанд, ки самаранокии доруҳо ва тавсияномаҳо барои пешгирӣ ва табобати бемориҳои ҳайвонот ва зироатҳои кишоварзӣ самаранок аст. Инчунин дар пойгоҳи озмоишгоҳ машғулиятҳои амалӣозмоишгоҳии фанҳои микробиология ва вирусология барои донишҷӯёни факул таҳои тибби ветеринарӣ, зооинжинерӣ ва агрономӣ гузаронида мешавад.
Озмуни Байналхалқии Математика

Озмуни Байналхалқии Математика (ОБМ,,) — озмуни ҳарсола аз математика барои хонандагони мактабҳои таҳсилоти ҳамагонӣ ва миёна. Ин аз ҳама кӯҳнатарин озмунҳои байналмиллалии илмӣ барои мактаббачагон мебошад. Якум ОБМ соли 1959 дар Руминия гузаронида шуда буд. Аз ҳамон сол сар карда ин озмун ҳар сол гузаронида мешавад (ба ғайр аз соли 1980 -ум). Аввал дар озмун толибилмони кишварҳои узви СЭВ иштирок мекарданд, ва баъдтар ҷуғрофияи он васеъ шуд. Соли 2004 шумораи кишварҳои иштироккунанда ба 85 расид. Ҳар як кишварро як гурӯҳ иборат аз шаш (пештара — ҳашт) иштирокчӣ дар бар мегирад, сарвар ва ёрдамчӣ. Иштирокчӣ бояд то синни 20 сола бошад ва дар мактаби олӣ таҳсил накунад. Озмунҳои гузашта Озмунҳои оянда Адабиёт.
Persia's got talent

" ё ба таври кӯтоҳ — як мусобиқаи телевизионӣ аст, ки имтиёзи он аз маҷмӯъаи Гот Талент тавассути шабакаи харидорӣ ва пахш шудааст 1 2. Дар ин шоу афроди истеъдодҳои дурахшон худро бо қазовати доварон кашф мекунанд. Ин барнома истеъдодҳои хонандагон, раққосон, шӯъбадабозон, окруботбозон, масхарабозҳо ва навозандагони эронӣ ва дар кулл ҳар истеъдоди намоишии шигифтангез дар тамоми сининро кашф мекунад. Нигаред низ.
Фурӯғи субҳи доноӣ китоб аст (озмун)

"Фурӯғи субҳи доноӣ китоб аст" — озмуни ҷумҳуриявии китобхонӣ дар Тоҷикистон, ки бо мақсади ташвиқ ба китобхонӣ ва рушди маърифати наврасону ҷавонон ва аҳолӣ бо ибтикори Президенти Ҷумҳурии Тоҷикистон, Эмомалӣ Раҳмон, аз соли 2019 оғоз гардидааст 1. Ҳадафҳо Озмун бо мақсади баланд бардоштани завқи китобхонӣ, тақвияти неруи зеҳнӣ, дарёфти чеҳраҳои нави суханвару сухандон, арҷ гузоштан ба арзишҳои миллию фарҳангӣ, инкишофи қобилияти эҷодӣ, таҳкими эҳсоси худогоҳию худшиносӣ, такмили захираи луғавӣ, тақвияти ҷаҳони маънавӣ миёни аҳолии кишвар, аз ҷумла хонандагони муассисаҳои таҳсилоти миёнаи умумӣ, хонандагон ва донишҷӯёни муассисаҳои таҳсилоти ибтидоӣ, миёна ва олии касбӣ, баъд аз муассисаҳои таҳсилоти касбӣ (магистрҳо, аспирантҳо, докторантҳо), омӯзгорони ҳамаи зинаҳои таҳсилот, ходимони илмию адабии муассисаҳои илмиву эҷодӣ, фарҳангу санъат, калонсолон, намояндагони касбу кори гуногун ва дигар табақаҳои аҳолии кишвар доир мегардад. Сарпараст ва масъулони озмун Сарпарасти Озмун Президенти Ҷумҳурии Тоҷикистон буда, масъулони баргузории Озмун вазоратҳои маориф ва илм, фарҳанг, Китобхонаи миллии Тоҷикистон, Кумитаи телевизион ва радиои назди Ҳукумати Ҷумҳурии Тоҷикистон ва Академияи миллии илмҳои Тоҷикистон мебошанд 2. Таркиби озмун Озмун аз чор давр иборат аст, ки аввал дар сатҳи мактабҳо ва муассисаҳои таълимӣ, баъдан дар сатҳи шаҳру ноҳияҳо ва вилоятҳо гузаронида мешавад. Номзадҳои беҳтарин ба даври ҷумҳуриявӣ роҳ меёбанд. Бахшҳо Озмун аз рӯи шаш номинатсия баргузор мешавад 2: Дар ҳар номинатсия, иштирокчиён китобҳои муайянро мутолиа карда, дониш ва дарки худро аз онҳо пешниҳод мекунанд. Ҷоизаҳо Ғолибон дар даври ҷумҳуриявӣ бо ҷоизаҳои пулӣ ва ифтихорномаҳо қадрдонӣ мешаванд. Ин иқдом инчунин барои эътирофи ҷавонон дар сатҳи давлатӣ мусоидат мекунад. Барандагони ҷоизаи асосӣ Натиҷаҳо Озмун дар рушди фарҳанги китобхонӣ дар байни ҷавонон таъсири мусбат гузоштааст. Тибқи иттилои расонаҳо, теъдоди иштирокчиён ҳар сол афзоиш ёфта, иштирок аз тамоми гӯшаҳои кишвар фаро гирифта мешавад.
Ознобишино (ноҳияи Селиванов)

Ознобишино — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Селиванов, ки дар вилояти Владимир қарор дорад, дохил мешавад.
Озмуни Евровижн

Озмуни Сурудии Евровижн — озмуни ҳар сола мебошад, ки дар он аъзоёни фаъоли кишварҳои Аврупо ширкат меварзанд. Озмун аз 24 майи соли 1956 то ҳол идома дорад. Озмуни мусиқии Аврупо ё "Евровижн" соли 1954 ташкил шудааст, системаи байналхалқии мубодилаи иттилоотҳои телевизионист, ки якқатор телевизионҳо, асосан Аврупоӣ ба он шомиланд. Бо системаи Интервидение мубодилаи барномаҳои телевизионӣ дорад. "Евровижн" — мусобиқаи байналхалқии сурудҳои эстрадӣ дар байни давлатҳои аъзои Иттифоқи Намоишдиҳии Аврупо мебошад. Соҳибҳуқуқи тамоми моликиятҳои зеҳнии лоиҳаи ин мусобиқа, Иттифоқи Намоишдиҳии Аврупо (ЕВС) дониста мешавад. Дар ин мусобиқа аз ҳар як кишвари аъзои Иттифоқи намоишдиҳии Аврупо (ЕВС) як намояндагӣ, ки барои иштирок ариза додааст ширкат меварзад. Мусобиқа тариқи аз телевизионҳо намоиш дода мешавад. Аз ҳар як кишвари аъзо метавонад як намоянда (якахон ё дастаи мусиқӣ), ки сурудеро бо давомнокии на бештар аз се дақиқа аст, сароянд. Дар вақти баромад, бояд дар саҳна аз шаш нафар, ҳунарпешаҳо зиёд набошанд. Баъди баромад тариқи овоздиҳии тамошобинон ва аъзои ҳакамон суруди писандидатарин муайян карда мешавад. Тамошобинони телевизионҳо ва ҳакамоне, ки кишварҳояшон иштирокчиёнанд, дар финал ва нимфинал ҳуқуқи овоздиҳиро доранд. Мусобиқа аз соли 1956 гузаронида мешавад ва яке аз маъруфтарин мусобиқаҳои ғайриварзишӣ дар дунё мебошад, ки то 600 миллион тамошобин дорад. "Евровидение" инчунин дар Тоҷикистон, Қирғизистон, Қазоқистон, Канада, Миср, Ҳиндустон, Лубнон, Африқои Ҷанубӣ, Кореяи шимолӣ, ИМА ва дигар давлатҳо, сарфи назар аз он, ки онҳо иштирокчии мусобиқа нестанд ва дар Аврупо воқеъ нагаштаанд тариқи телевизионҳо намоиш дода мешавад. Аз соли 2000 мусобиқа дар интернет намоиш дода мешавад, интернет-тамошобинонаш сол то сол меафзоянд: дар соли 2006 —намоишро аз интернет 74 ҳазор одамон тамошо карда буданд, дар соли 2017 — зиёда аз 600 ҳазор нафар. "Евровидение" барои шуҳратёр гаштани ҳунарпешаҳои иштирокчии ин мусобиқаи мусиқӣ саҳми калон дорад. Масалан, гурӯҳи маъруфи "АББА", "Чингисхон" ва сароянда Селин Дион (Швейтсария — 1988) пас аз иштироки ҷолибашон дар ин мусобиқаи мусиқӣ дар дунё маъруфият пайдо карданд. 5 6 Ҷолиб Дар даври нимфиналии ин озмун 18 майи соли 2021, овозхони тоҷиктабор Манижа Сангин бо суруди дар шаҳри Роттердам, давлати Ҳолланд, Русияро муаррифӣ карда, дар даври финал 22 майи соли 2021 бо 204 хол, байни иштирокчиёни озмун ҷои нуҳумро ишғол намуд. 7.
Озод Cаъидҷаъфаров

Озод аъидҷаъфаров — номзади илмҳои филология, дотсенти кафедраи забони тоҷикии Донишгоҳи миллии Тоҷикистон. Зиндагинома Озод аъидҷаъфаров хатмкардаи Донишкадаи давлатии омӯзгории Кулоб. Соли 1996 муаллими забони тоҷикии Коллеҷи омӯзгории назди донишгоҳи ш. Кӯлоб, солҳои 1996-2001 ассистент ва муаллими калони кафедраи адабиёти тоҷики ДДОТ буд. Аз с. 2001 то ҳол муаллими калон ва дотсенти кафедраи забони тоҷикӣ барои факултаҳои ғайрифилологии ДДМТ. Соли 2001 дар мавзӯи "Мавқеи Калими Кошонӣ дар адабиёти асри ва нимаи аввали асри -и форсизабони Ҳиндустон" рисолаи номзадӣ ҳимоя намудааст. Муаллифи 1 монография, 4 васоити таълимӣ ва бештар аз 40 асару мақолаҳои илмӣ-методӣ ва оммавӣ мебошад. Самти асосии пажӯҳиши С.-ро таҳқиқи сабки ҳиндӣ ва вижагиҳои он ташкил медиҳад. Осори илмӣ.
Озод Исломов

Озод Исломов (Исломов Озод Азимович ноябри 1955, шаҳри Хуҷанд, вилояти Суғд) —, номзади илмҳои педагогӣ, доктори илмҳои педагогӣ, профессор. Аълочии маориф ва илми Тоҷикистон. Зиндагинома Исломов Озод Азимович – 16 ноябри соли 1955 дар шаҳри Хуҷанд дар оилаи коргар ба дунё омадааст. Соли 1973 баъди хатми мактаби миёнаи 12 Хуҷанд ба Донишгоҳи давлатии педагогии шаҳри Ленинобод, факултети физика шуъбаи нақшакашӣ, расмкашӣ ва таълими меҳнат дохил шуда онро соли 1978 бо баҳоҳои хубу аъло хатм намудааст. Солҳои 1978 – 1989 дар мактаби миёнаи 28 – и н. Б. Ғафуров ба ҳайси муаллими фанни нақшакашӣ ва расм ва аз соли 1989 то инҷониб дар кафедраи нақшакашӣ, геометрияи тасвирӣ ва методикаи таълими Донишгоҳи давлатии Хуҷанд ба номи академик Бобоҷон Ғафуров фаъолият мебарад. Аз соли 2003 то 2007 муовини декани факултети санъати тасвирӣ ва технология оид ба илм, солҳои 2007 – 2015 декани факултети номбурда ва аз соли 2015 то кунун дар вазифаи мудири кафедраи нақшакашӣ геометрияи тасвирӣ ва методикаи таълим Донишгоҳи давлатии Хуҷанд ба номи академик Бобоҷон Ғафуров фаъолият мебарад. Фаъолияти илмӣ Аз соли 1992 дар аспирантураи Донишгоҳи давлатии педагогии шаҳри Москва таҳсил намуда корҳои илмии худро дар мавзӯи "Бозиҳои дидактикӣ чун воситаи активонии раванди таълимӣ" ҷамъбаст намуда дар ДДПМ (МПГУ им. Ленина) рисолаи номзадии худро дифоъ намудааст. Соли 2003 бошад рисолаи докториро дар худи ҳамон донишгоҳ дар мавзӯи "Назария ва амалияи ташаккули муносибати эҷодии муаллимони оянда дар фаъолияти графикӣ" ҳимоя намудааст. Фаъолияти илмии методии ӯ ба масоили соҳаи педагогика ва методикаи таълими фанҳои графикӣ равона шудааст. Ба ӯ аввалин маротиба дар таърихи илм муяссар гардид, ки барои бисӣёррӯяҳои мунтазам тахқиқот бурда тасвири онҳоро иҷро намояд. Оиди назарияи сояҳо, перспектива ва инчунин ҳалли мисолҳои проексиони корҳоро анҷом диҳад. Ичунин фаъолияти илмии ӯ ба соҳаҳои педагогика ва методикаи фанҳои математика, геометрия ва ғайра нигарон буда маҳз дар заминаи ин тахқиқоту пажӯҳишот зери роҳбарии ӯ беш аз 15 нафар унвонҷӯён рисолаҳои номзадии худро дифоъ намуданд. Профессор Озод Исломов муаллифи бештар аз 200 асару мақолаҳои илмӣ, аз ҷумла 15 монография, 10 китобҳои дарсӣ, тавсияҳои методӣ мебошад. Осор Китобҳо (Монографияҳо) Ҷоизаҳо Пайвандҳо.
Озод (вилояти Туркистон)

Озод Азат) — деҳа дар вилояти Туркистони Қазоқистон. Дар ноҳияи Пахтаарал ҷойгир аст. Дар соли 2009 359 нафар аҳолӣ дошт.